Tameṭṭut taqbaylit tefka-as azal i kullec, tsekcem iman-is deg tira imi tettaf iman-is deg-s, teqqar-d akk ayen i tt-iḥuzan, ɣer taggar-agi tebda tettaru ungalen ; tura deg waṭas n tewsatin ama d tullist, ama d ungal, gar-asent Lynda Koudache deg ungal-ines amezwaru iwumi tsema "Aɛeciw n tmes " di 2009, sakin terna-d deg useggas 2016 "Tamacahut taneggarut" arnu ɣur-s bant-d tiyaḍ am Rachida Ben Sidhoum i yuran ungal "Lḥif d ussirem" di 2018, Dyhia Lwiz "Igenni d tmurt" di 2017, d Zohra Aoudia "Tadist yettwaneɛlen" di 2023…